འབར་མ་ནི་རིགས་རྒྱུད་དང་ཆོས་ལུགས་སྣ་མང་འཛོམས་པའི་རྒྱལ་ཁབ་ཅིག་ཡིན་པས་ནང་ཁུལ་དུ་རྩོད་རྙོག་རྒྱུན་ཆད་མེད་པ་ཞིག་ཡོད།སྲིད་དོན་ཆེད་མཁས་པ་ཚོས་བརྗོད་པ་ལྟར་ན་འབར་མའི་ནང་སྲིད་དབང་སྒེར་འཛིན་གྱི་གནོན་ཤུགས་ད་དུང་འཇགས་མེད་ཅིང་གཞུང་ལ་སྣ་མང་མཉམ་གནས་ཀྱི་ལྟ་བ་ཞན་དྲགས་པ་དང་།གྲངས་ཉུང་མི་རིགས་ལ་བསྟུན་ཤེས་སྐྱོ་དྲགས་པ་སོགས་ཀྱི་སྐྱོན་ཆ་ཡོད་པ་མ་ཟད་མི་འབོར་གྱི་གྲུབ་ཆ་གཙོ་བོར་གྱུར་བའི་ནང་པ་ཚོ་ཡང་རང་ལྟ་མཆོག་འཛིན་ཆེ་བས་རིགས་རྒྱུད་དང་ཆོས་ལུགས་བར་དབྱེ་འབྱེད་ཡོང་གི་ཡོད་པར་བརྗོད།འབར་མའི་ནང་གི་དཀའ་རྙོག་ཆེ་ཤོས་ནི་རོ་ཧིན་གྱའི་ཁ་ཆེ་བའི་གནད་དོན་ཡིན་ཞིང་ཆབ་སྲིད་དཔྱད་བརྗོད་པ་མང་པོས་རོ་ཧིན་གྱའི་ཁ་ཆེ་བ་དང་།དབྱིན་ཇིའི་དབང་བསྒྱུར་སྐབས་ཀྱི་ལྷོ་ཨ་ཧྥི་རི་ཁའི་མི་རིགས་ནག་པོའི་གནས་སྟངས་གཉིས་གཤིབ་བསྡུར་བྱེད་ཀྱིན་ཡོད་པ་རེད།